Blaze7451/Wiki-th-20250601 huggingface dataset:
ดร.สเตรนจ์เลิฟ

Dr. Strangelove or: How I Learned to Stop Worrying and Love the Bomb หรืออาจเรียกสั้น ๆ ว่า Dr. Strangelove เป็นภาพยนตร์ขาวดำ ที่กำกับโดย สแตนลีย์ คูบริก ออกฉายในปี พ.ศ. 2507 เป็นภาพยนตร์ตลกร้ายในแบบ ฟิล์ม นัวร์ มีเนื้อหาเสียดสีสังคม สร้างจากนวนิยายที่มีเนื้อหาเกี่ยวกับ สงครามเย็น และการยิงระเบิดนิวเคลียร์ ชื่อ Red Alert ของ ปีเตอร์ จอร์จ (ซึ่งตีพิมพ์ครั้งแรกในประเทศอังกฤษในชื่อว่า Two Hours to Doom)
บทนำในเรื่อง รับบทโดย ปีเตอร์ เซลเลอร์ส ซึ่งแสดงเป็น 3 ตัวละครหลัก คือ ด็อกเตอร์สเตรนจ์เลิฟ, ประธานาธิบดีสหรัฐอเมริกา เมอร์กิน มัฟฟลีย์ และนาวาอากาศเอก ไลออนเนล แมนเดรก (เดิม บริษัทผู้สร้างกำหนดว่า ปีเตอร์ เซลเลอร์ส คนเดียวจะต้องรับบทเป็น 4 ตัวละครหลัก (เพื่อใช้เป็นจุดขายของเรื่อง) แต่เมื่อการถ่ายทำดำเนินไป ปีเตอร์ เซลเลอร์ส ได้ขอเปลี่ยนผู้แสดงบทนักบินเครื่องบินทิ้งระเบิด บี-52 สตราโตฟอสเตรส เนื่องจากไม่สามารถแสดงได้เต็มที่)
Dr. Strangeloveภาพยนตร์เรื่องนี้เป็นผลงานแสดงเรื่องแรกของเจมส์ เอิร์ล โจนส์

**เรื่องย่อ**
ระหว่างความตึงเครียดของสงครามเย็นระหว่างสหภาพโซเวียตและสหรัฐอเมริกา
นายพล Jack D ripper ของสหรัฐฯ เกิดภาวะปัญหาทางจิต จนสั่งให้หน่วยจู่โจมทางอากาศเข้าปฏิบัติการลับเข้าโจมตีสหภาพโซเวียต
และจับตัวนาวาอากาศเอก Mendrake ขังไว้ในห้อง
ประธานาธิบดีแห่งสหรัฐฯได้เรียกประชุมร่วมเพื่อความปลอดภัย โดยต้องการจะหยุดเครื่องบินรบทิ้งระเบิดให้ได้
รวมถึงการโทรไปหา ผู้นำโซเวียตที่กำลังสนุกอยู่ในปาร์ตี้เพื่อแจ้งข่าวร้ายให้ทราบ
หนึ่งในยานรบที่ได้รับคำสั่งคือ ยานที่บังคับโดย TJ Kingkong บุกฝ่าเข้าไปยังเขตด้านในของสหภาพโซเวียตได้
ซึ่งหากมียานรบเข้าไปโจมตีโซเวียตจะทำให้กลไกการทำงานของเครื่อง DoomsDay Machine ทำงานโดยอัตโนมัติและทำลายทุกชีวิตในโลก

**อ้างอิง**
 Dolan Edward F. Jr. Hollywood Goes to War. London: Bison Books, 1985. ISBN 0-86124-229-7.- Hardwick, Jack and Schnepf, Ed. "A Viewer's Guide to Aviation Movies". The Making of the Great Aviation Films, General Aviation Series, Volume 2, 1989.- Oriss, Bruce. When Hollywood Ruled the Skies: The Aviation Film Classics of World War II. Hawthorne, California: Aero Associates Inc., 1984. ISBN 0-9613088-0-X.
หมวดหมู่:ภาพยนตร์ที่ออกฉายในปี พ.ศ. 2507
หมวดหมู่:ภาพยนตร์ที่กำกับโดย สแตนลีย์ คูบริก
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ขาวดำ
หมวดหมู่:ภาพยนตร์ฟิล์มนัวร์
หมวดหมู่:ภาพยนตร์ที่มีเนื้อหาเกี่ยวกับสงครามเย็น
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่ถ่ายทำในกรีนแลนด์
หมวดหมู่:ภาพยนตร์การบินอเมริกัน
หมวดหมู่:ภาพยนตร์การเมืองอเมริกัน
หมวดหมู่:ภาพยนตร์ที่มีฉากในเครื่องบิน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ภาพยนตร์เกี่ยวกับกองทัพอากาศสหรัฐ
คิวบอกทาฮีดรอน

คิวบอกทาฮีดรอน (cuboctahedron, พหูพจน์: -dra) คือทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 8 หน้า และรูปสี่เหลี่ยมจัตุรัส 6 หน้า รวม 14 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 12 จุดยอด 24 ขอบ คิวบอกทาฮีดรอนเป็นหนึ่งในทรงตันอาร์คิมิดีส (Archimedean solid)
รูปทรงนี้มีชื่อเรียกอื่นอีกคือ ไจโรไบคิวโพลาสามเหลี่ยม (triangular gyrobicupola)

**พื้นที่ผิวและปริมาตร**
คิวบอกทาฮีดรอนที่คลี่ออก
พื้นที่ผิว A และปริมาตร V ของคิวบอกทาฮีดรอน ที่มีความยาวขอบทุกด้านเท่ากับ a สามารถคำนวณได้ดังนี้
:
:

**พิกัดคาร์ทีเซียน**
พิกัดคาร์ทีเซียนของจุดยอดของคิวบอกทาฮีดรอน สามารถกำหนดพิกัดได้ ดังนี้
: (±c, ±c, 0), (±c, 0, ±c), (0,±c,±c)
เมื่อ c เป็นจำนวนจริงใด
ๆ ที่ไม่เท่ากับ 0

**อ้างอิง**
  id=ISBN 0-486-23729-X  (Section 3-9)

**ดูเพิ่ม**
 ทรงลูกบาศก์ (cube)- ทรงสามสิบสองหน้า (icosidodecahedron)- ทรงแปดหน้า (octahedron)- รอมบิคิวบอกทาฮีดรอน (rhombicuboctahedron)- คิวบอกทาฮีดรอนปลายตัด (truncated cuboctahedron)

**แหล่งข้อมูลอื่น**
  The Uniform Polyhedra-  Virtual Reality Polyhedra The Encyclopedia of Polyhedra
หมวดหมู่:ทรงหลายหน้า
หมวดหมู่:ทรงตันอาร์คิมิดีส
Cube

Cube เป็นคำศัพท์ในภาษาอังกฤษ สามารถหมายถึง- ในทางคณิตศาสตร์
** ทรงลูกบาศก์ รูปทรงเรขาคณิต
** กำลังสาม การคูณจำนวนเดียวกันสามตัว
*** สมการกำลังสาม สมการพหุนามดีกรีสาม ตัวแปรเดียว- ภาพยนตร์ชุด ลูกบาศก์มรณะ
** ลูกบาศก์มรณะ (Cube)
** ลูกบาศก์มรณะ 2 (Cube 2: Hypercube)
** กำเนิดลูกบาศก์มรณะ (Cube Zero)- นิสสัน คิวบ์
กลุ่มอนุสาวรีย์แห่งนูเบีย

กลุ่มอนุสาวรีย์แห่งนูเบียตั้งแต่อะบูซิมเบลจนถึงฟีลาเอ คือกลุ่มสิ่งก่อสร้างอียิปต์โบราณที่ตั้งบริเวณตอนใต้ของประเทศอียิปต์ ริมแม่น้ำไนล์ ในช่วง พ.ศ. 2500 ได้เกิดปัญหาขึ้นที่ว่ารัฐบาลอียิปต์มีแผนที่จะสร้างเขื่อนอัสวานขึ้น เพื่อป้องกันน้ำท่วมที่ราบลุ่มแม่น้ำไนล์ในช่วงฤดูน้ำหลากของทุกปี ซึ่งถ้าเขื่อนสร้างแล้วเสร็จ สิ่งก่อสร้างต่างๆในบริเวณนี้จะต้องจมลงไปกับน้ำ
และด้วยเหตุนี้ องค์การยูเนสโกจึงได้เริ่มการระดมทุนเพื่อช่วยกอบกู้สิ่งก่อสร้างทั้งหลายนี้ขึ้น ผลตามมาก็คือ ได้มีประเทศต่างๆกว่า 60 ประเทศได้บริจาคทั้งเงินและความช่วยเหลือ อนุรักษ์และศึกษา ซึ่งต่อมาทั่วโลกได้ตระหนักว่าควรจะมีองค์กรพิเศษเพื่อรักษาและอนุรักษ์สถานที่ ทั้งสิ่งก่อสร้างและธรรมชาติขึ้น จนเมื่อถึงวันที่ 16 พฤศจิกายน พ.ศ. 2515 ในการประชุมใหญ่องค์การยูเนสโกครั้งที่ 17 ณ สำนักงานใหญ่องค์การยูเนสโก กรุงปารีส ประเทศฝรั่งเศส จึงได้มีการลงนามสนธิสัญญาว่าด้วยการอนุรักษ์มรดกทางวัฒนธรรมและธรรมชาติ ซึ่งในอีก 3 ปีต่อมาประเทศกว่า 20 ประเทศได้ลงปฏิญาณร่วมกัน
และเมื่อปี พ.ศ. 2522 (ค.ศ. 1979) กลุ่มอนุสาวรีย์แห่งนูเบียนี้ก็ได้รับการขึ้นทะเบียนให้เป็นแหล่งมรดกโลกด้วย

**สถานที่ที่ได้รับลงทะเบียน**
 วิหารอะบูซิมเบล- วิหารฟีลาเอ- วิหารคาราบูจา
หมวดหมู่:แหล่งมรดกโลกในประเทศอียิปต์
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในประเทศอียิปต์
หมวดหมู่:แหล่งมรดกโลกในประเทศอียิปต์

อียิปต์
หมวดหมู่:ประเทศอียิปต์
อียิปต์
หมวดหมู่:สถานที่ท่องเที่ยวในประเทศอียิปต์
ทรงสามสิบสองหน้า

ทรงสามสิบสองหน้า
ทรงสามสิบสองหน้า (icosidodecahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 20 หน้า และรูปห้าเหลี่ยมด้านเท่า 12 หน้า รวม 32 หน้า โดยหน้าทั้งสองประเภทจะสลับกันทุกทิศทางไม่ว่าจะมองจากมุมใด มี 30 จุดยอด 60 ขอบ ทรงสามสิบสองหน้าเป็นหนึ่งในทรงตันอาร์คิมิดีส (Archimedean solid)
รูปทรงนี้สามารถเรียกได้ในชื่ออื่นอีกคือ ไจโรไบโรทันดาห้าเหลี่ยม (pentagonal gyrobirotunda) 

**พื้นที่ผิวและปริมาตร**
ทรงสามสิบสองหน้าที่คลี่ออก
พื้นที่ผิว A และปริมาตร V ของทรงสามสิบสองหน้า ที่มีความยาวขอบทุกด้านเท่ากับ a สามารถคำนวณได้ดังนี้
:
:

**ดูเพิ่ม**
 คิวบอกทาฮีดรอน (cuboctahedron)- ทรงสิบสองหน้า (dodecahedron)- ทรงสามสิบสองหน้าปลายตัดใหญ่ (great truncated icosidodecahedron)- ทรงยี่สิบหน้า (icosahedron)- รอมบิโคซิโดเดคาฮีดรอน (rhombicosidodecahedron)- ทรงสามสิบสองหน้าปลายตัด (truncated icosidodecahedron)

**อ้างอิง**
  id=ISBN 0-486-23729-X  (Section 3-9)

**แหล่งข้อมูลอื่น**
  title = Icosidodecahedron -  The Uniform Polyhedra-  Virtual Reality Polyhedra The Encyclopedia of Polyhedra
32
หมวดหมู่:ทรงตันอาร์คิมิดีส
กลุ่มพีระมิดแห่งกีซา

กลุ่มพีระมิดแห่งกีซา หรือ มหาสุสานกีซา เป็นสถานที่บนที่ราบสูงกีซาอันเป็นที่ตั้งของมหาพีระมิดแห่งกิซาทั้งสาม ได้แก่ พีระมิดคูฟู พีระมิดคาเฟร และพีระมิดเมนคูเร พร้อมกับสิ่งก่อสร้างอื่นที่เกี่ยวข้อง เช่น มหาสฟิงซ์ พีระมิดขนาดเล็กและสุสานหลายแห่ง รวมทั้งซากหมู่บ้านคนงาน ทั้งหมดสร้างขึ้นในสมัยราชวงศ์ที่สี่ของราชอาณาจักรเก่าของอียิปต์โบราณ ระหว่าง 2600 ถึง 2500 ปีก่อนคริสตกาล ตั้งอยู่ในกรุงเกรทเทอร์ไคโร ประเทศอียิปต์ ริมทะเลทรายตะวันตก ประมาณ 9 กิโลเมตร (5.6 ไมล์) ทางตะวันตกของแม่น้ำไนล์ในเมืองกิซา และประมาณ 13 กิโลเมตร (8 ไมล์) ทางตะวันตกเฉียงใต้ของกลางกรุงไคโร 
กลุ่มพีระมิดแห่งกีซา ขึ้นทะเบียนเป็นแหล่งมรดกโลกโดยองค์การยูเนสโกในปี 2522 ภายใต้ชื่อ เมมฟิสและสุสาน - กลุ่มพีระมิดตั้งแต่กีซาถึงดาห์ชูร์ ร่วมกับเมืองหลวงเก่าเมมฟิสที่อยู่ใกล้เคียง และสิ่งก่อสร้างต่าง ๆ ในบริเวณกีซา ซัคคารา และดาห์ชูร์ที่ส่วนมากสร้างในช่วงราชวงศ์ที่สามถึงหกของยุคราชอาณาจักรเก่า
พีระมิดคูฟูและพีระมิดคาเฟรเป็นพีระมิดที่ใหญ่ที่สุดที่สร้างขึ้นในอียิปต์โบราณ และในอดีตเคยเป็นสัญลักษณ์ของอียิปต์โบราณในจินตนาการของชาวตะวันตก ได้รับความนิยมมากในสมัยเฮลเลนิสต์เมื่อ Antipater of Sidon ยกย่องให้เป็นหนึ่งในเจ็ดสิ่งมหัศจรรย์ของโลก โดยเป็นสิ่งมหัศจรรย์ที่เก่าแก่ที่สุดในสมัยโบราณและเป็นเพียงสิ่งเดียวที่ยังคงมีให้เห็นอยู่ในปัจจุบัน 

**สถานที่ที่ขึ้นทะเบียนเป็นมรดกโลก**
 กีซา
** พีระมิดคูฟู หรือ มหาพีระมิด
** พีระมิดคาเฟร
** พีระมิดเมนคีเร- ซัคคาราเหนือและใต้
** พีระมิดโจเซอร์
** พีระมิดเปปิที่หนึ่ง
** พีระมิดเมลเอนราที่ 1- ดาห์ชูร์
** พีระมิดซุเนเฟรู
ไฟล์:Egypt.Giza.Sphinx.02.jpg|thumb|300px|มหาสฟิงซ์และพีระมิดคาเฟร

**อ้างอิง**
  องค์การยูเนสโก
ม
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในกีซา
เดอะรีมิกซ์

เดอะรีมิกซ์ (The Remixes) คือชื่ออัลบั้มที่ 13 ของศิลปินหญิงชาวอเมริกัน มารายห์ แครีออกวางขายในสหรัฐอเมริกาเมื่อวันที่ 14 ตุลาคม พ.ศ. 2546 โดยโคลัมเบีย เรคคอร์ดส อัลบั้มนี้เป็นอัลบั้มรวมเพลงรีมิกซ์ของแครี โดยอยู่ในรูปแบบของ 2 ซีดี แผ่นแรกเป็นรีมิกซ์แบบแด๊นซ์ อีกแผ่นเป็นรีมิกซ์แบบฮิปฮอปและ การร่วมงานกับศิลปินฮิปฮอปอื่น
ในอัลบั้มนี้มีเพลง "ไอโนว์ว็อทยูว็อนท์" (2003) ที่ร่วมร้องกับบัสตา ไรมส์และอยู่ในอัลบั้มของบัสตาในอัลบั้ม It Ain't Safe No More

**ชื่อเพลงในอัลบั้ม**
 ซีดีแผ่นที่ 1
# "My All" (Morales "My" Club mix) – 7:10 
# "Heartbreaker/If You Should Ever Be Lonely" (Junior's Heartbreaker Club mix) – 10:18 
# "Fly Away (Butterfly Reprise)" (Fly Away Club mix) – 9:50 
# "Anytime You Need a Friend" (C&C Club version) – 10:54 
# "Fantasy" (Def Club mix) – 11:15 
# "Honey" (Classic mix) – 8:06 
# "Dreamlover" (Def Club mix) – 10:45 
# "Emotions" (12" Club mix) – 5:51 
# "Through the Rain" (HQ2 radio edit) – 4:08 - ซีดีแผ่นที่ 2 
# "Fantasy" (Bad Boy remix) featuring Ol' Dirty Bastard – 4:52 
# "Always Be My Baby" (Mr. Dupri mix) featuring Da Brat and Xscape – 4:40 
# "My All/Stay Awhile" (So So Def remix) featuring Lord Tariq and Peter Gunz – 4:44 
# "Thank God I Found You" (Make It Last remix) featuring Joe and Nas – 5:09 
# "Breakdown" featuring Krayzie Bone & Wish Bone – 4:45 
# "Honey" (So So Def mix) featuring Da Brat and Jermaine Dupri – 5:12 
# "Loverboy" (remix) featuring Da Brat, Ludacris, 22 and Shawnna – 4:31 
# "Heartbreaker" (remix) featuring Da Brat and Missy Elliott – 4:37 
# "Sweetheart" with Jermaine Dupri – 4:22 
# "Crybaby" featuring Snoop Dogg – 5:21 
# "Miss You" featuring Jadakiss – 5:09 
# "The One" (So So Def remix) featuring Bone Crusher – 4:38 
# "I Know What You Want" with Busta Rhymes featuring the Flipmode Squad – 4:12 

**ชาร์ต**

**อ้างอิง**
หมวดหมู่:อัลบั้มเพลงของมารายห์ แครี
หมวดหมู่:อัลบั้มเพลงในปี พ.ศ. 2546
อัลบั้ม

Nutcracker Suite โดย Tchaikovsky 
อัลบั้ม (Album) คือ การรวมเพลงหรือเสียงที่เกี่ยวกับดนตรี ออกสู่สาธารณชน โดยมากจะทำเป็นธุรกิจ มีการโฆษณาประชาสัมพันธ์ขาย ถึงแม้ว่าศิลปินเล็ก ๆ มักจะขายเองโดยตรง โดยอาจขายในงานคอนเสิร์ตหรือบนเว็บไซต์
เพลงในอัลบั้มอาจเนื้อหา อารมณ์ เสียง ที่ตั้งใจที่จะเล่าเรื่องราว หรือมีแนวความคิด หรือต้องการแสดงการบันทึกเสียงที่ใดที่หนึ่ง เวลาใดเวลาหนึ่ง หรือบันทึกเสียงเพื่อการค้าโดยค่ายเพลง
เพลงต่าง ๆ ในอัลบั้มมักมีรายชื่อเพลง ในบางอัลบั้ม อาจมีเพลงเพิ่มเติมขึ้นมาหรือที่เรียกว่า โบนัสแทร็ค (บางทีอาจมีซ่อนชื่อเพลง หรือที่เรียกว่า Hidden Track) ในบางอัลบั้มอาจวางขายในรูปแบบเดียว เช่น ซีดี, ดีวีดี ออดิโอ, คาสเซ็ตต์, ไวนีล, เอ็มพี3 เป็นต้น
อัลบั้มในยุคแรกจะเป็นแผ่นเสียง 78 RPM ที่รวมอัลบั้มภาพไว้ด้วย โดยแผ่นแรกที่เรียกว่า อัลบั้มคือ Nutcracker Suite โดย Tchaikovsky ในปี ค.ศ. 1909 วางจำหน่ายโดย Odeon Records
ในปี ค.ศ. 1948 โคลัมเบียได้ผลิตแผ่น 12", 33⅓ RPM เป็นครั้งแรกทำจากแผ่นไวนีล โดยมีความยาวประมาณ 23 นาทีต่อ 1 หน้า
ความยาวของอัลบั้มมักมีช่วงระหว่าง ครึ่งชั่วโมงถึงหนึ่งชั่วโมง
ปัจจุบันรูปแบบแผ่นไวนีลไม่ได้รับความนิยมเหมือนแต่เคย โดยในปัจจุบันมักอยู่ในรูปแบบของซีดี คาสเซ็ทท์และเอ็มพี 3 ในปกอัลบั้มมีการออกแบบกราฟิกต่าง ๆ และมีคำบรรยาย รวมถึงเนื้อเพลง ภาพของศิลปิน หรือ อาร์ทเวิร์คและตัวหนังสือต่าง ๆ ซีดีบางแผ่นมีเป็นบุ๊คเล็ท (หนังสือเล่มเล็กๆ) แผ่นซีดีเริ่มทีมีความยาว 74 นาที ต่อมายาวเพิ่มเป็น 80 นาที ปัจจุบันความยาวของอัลบั้มต่อหนึ่งอัลบั้มมักมีความยาวตั้งแต่ 40 นาทีถึง 55 นาที
จากกฎของชาร์ทในอังกฤษ อัลบั้มต้องมีเพลงมากกว่า 4 เพลงและมีความยาวมากกว่า 25 นาที บางครั้งอัลบั้มที่สั้นกว่านี้จะเรียกว่า อีพี (EP ย่อมาจาก extended play) และอาจมีความหมายเดียวกับคำว่า มินิอัลบั้ม
ในบางอัลบั้มที่มีความยาวเกินกว่า 1 แผ่น ศิลปินมักตัดสินใจที่จะออกเป็นอัลบั้มคู่ โดยมีรูปแบบของ แผ่นซีดี หรือ แผ่นไวนีล รวมกันในหีบห่อเดียวกัน หรือในบางครั้งก็มีถึง 3 แผ่น (triple album)

**อ้างอิง**

หมวดหมู่:เพลง
ไอ โรบอท พิฆาตแผนจักรกลเขมือบโลก

ไอ โรบอท แผนพิฆาตจักรกลเขมือบโลก (I, Robot) เป็นภาพยนตร์แนวไซไฟแอ็คชั่นผจญภัย ที่สร้างจากเรื่อง Hardwired บทภาพยนตร์ที่เขียนโดย เจฟ วินทาร์  โดยใช้โครงเรื่องมาจากเรื่องสั้นชุด I, Robot ของไอแซค อสิมอฟ แต่นำมาเฉพาะชื่อเรื่อง ชื่อตัวละครสำคัญ และแนวคิดเรื่อง กฎ 3 ข้อของหุ่นยนต์  เนื้อหาหลักๆ ในเรื่อง เขียนขึ้นใหม่ทั้งหมด ไม่ได้เกี่ยวข้องกับนิยายต้นฉบับเลย
ผู้ชื่นชอบนิยายต้นฉบับของไอแซค อสิมอฟ ส่วนหนึ่งไม่พอใจการดัดแปลงเนื้อเรื่องของนิยาย และประท้วงภาพยนตร์เรื่องนี้ 

**เรื่องย่อ**
ค.ศ. 2035 ในยุคที่หุ่นยนต์อาศัยอยู่ร่วมกับมนุษย์ในฐานะผู้รับใช้ เดล (สมิธ) ตำรวจนักสืบชิคาโก ต้องสืบสวนคดีฆาตกรรมศาสตราจารย์คนหนึ่งที่เขาเชื่อมั่นว่าต้องเป็นฝีมือของ บรรดาหุ่นยนต์ที่กำลังวางแผนครอบงำมนุษย์อย่างแน่นอน

**ดูเพิ่ม**
 ข้าคือหุ่นยนต์

**อ้างอิง**

**แหล่งข้อมูลอื่น**
  กว่าจะมาเป็นภาพยนตร์ I, ROBOT date=2007-06-21 
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ที่สร้างจากหนังสือของ ไอแซค อสิมอฟ
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์หุ่นยนต์
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่ถ่ายทำในแวนคูเวอร์
แม่แบบ:เหตุการณ์ปัจจุบัน/2550 พฤษภาคม 28

*หู จิ่นเทา ประธานาธิบดีสาธารณรัฐประชาชนจีน ให้การต้อนรับ พล.อ.สุรยุทธ์ จุลานนท์ นายกรัฐมนตรี ที่เดินทางเยือนจีนเป็นเวลา 2 วัน โดยนายหู จิ่นเทา กล่าวว่ารู้สึกดีใจที่นายกรัฐมนตรีเดินทางมาในครั้งนี้ เพราะนายกรัฐมนตรีถือเป็นเพื่อนเก่าของประชาชนจีน ที่ผ่านมาทั้ง 2 ประเทศ ทำงานร่วมกันด้วยมิตรไมตรี รวมทั้งความร่วมมือทางการทหาร อีกทั้งการนำคณะรัฐมนตรีร่วมเดินทางมาด้วย ยิ่งสะท้อนว่า รัฐบาลไทยให้ความสำคัญในการกระชับความร่วมมือระหว่างกันให้มากยิ่งขึ้น ด้าน พล.อ.สุรยุทธ์กล่าวขอบคุณการต้อนรับที่อบอุ่น พร้อมเชื่อว่า ความสัมพันธ์ระหว่างไทย-จีน จะแน่นแฟ้นใกล้ชิดฉันพี่น้อง พร้อมขอบคุณที่ได้ส่งนายถัง เจีย สวน เป็นผู้แทนเดินทางไปเยือนไทย ในวโรกาสที่พระบาทสมเด็จพระเจ้าอยู่หัว ทรงครองสิริราชสมบัติครบ 60 ปี ซึ่งมีความสำคัญต่อคนไทยอย่างมาก  (มติชน)- สภาอุตสาหกรรมแห่งประเทศไทย (ส.อ.ท.)  เผยผลสำรวจความเชื่อมั่นภาคอุตสาหกรรมเดือนเมษายนต่ำสุดนับตั้งแต่เริ่มมีการสำรวจมา แสดงให้เห็นว่ามีการชะลอตัว เป็นผลจากยอดคำสั่งซื้อ ยอดขาย และผลประกอบการลดลงมาก เนื่องจากเป็นเดือนที่วันหยุดมาก ประกอบกับอุตสาหกรรมส่งออกได้รับผลกระทบจาก การแข็งค่าของเงินบาท ขณะที่ราคาน้ำมันและราคาวัตถุดิบก็เพิ่มขึ้น วอนรัฐเร่งสร้างบรรยากาศการลงทุน  (มติชน)- โตชิฮิโกะ ฟูกูอิ ผู้ว่าการธนาคารกลางของประเทศญี่ปุ่น กล่าวระหว่างการประชุมอภิปรายที่กรุงโตเกียวว่า เศรษฐกิจอินเดียจะแซงหน้าญี่ปุ่นภายในปี ค.ศ. 2025 และกลายเป็นประเทศที่ใหญ่เป็นอันดับ 3 ของโลก รองจากสหรัฐอเมริกาและจีน ในแง่ของอำนาจการซื้อ ขณะเดียวกันได้กระตุ้นให้อินเดียผ่อนคลายการจำกัดการไหลเข้าของเงินทุนต่างประเทศ และพัฒนาตลาดพันธบัตรในประเทศ ทั้งนี้ก็เพื่อที่จะสามารถผนวกตัวเองเข้ากับเศรษฐกิจโลกได้  (มติชน)
}
แม่แบบ:เหตุการณ์ปัจจุบัน/2550 พฤษภาคม 29

* ริโยะ โมริ นางงามจากประเทศญี่ปุ่น ได้ครอบครองมงกุฏนางงามจักรวาล ปี 2550 ส่วน ฟ้ารุ่ง ยุติธรรม ตัวแทนจากประเทศไทยได้แค่เข้ารอบ 15 คนสุดท้าย
}
แม่แบบ:เหตุการณ์ปัจจุบัน/2550 พฤษภาคม 30

* คดียุบพรรค : (17.45 น.) ศาลรัฐธรรมนูญตัดสินให้พรรคประชาธิปัตย์หลุดพ้นทุกข้อกล่าวหา และให้ยุบพรรคประชาธิปไตยก้าวหน้า พร้อมทั้งตัดสิทธิเลือกตั้งกรรมการบริหารพรรค 5 ปี รวมทั้งหมด 9 คน  (ผู้จัดการ)- คดียุบพรรค : (23:40 น.) ศาลรัฐธรรมนูญตัดสินให้ยุบพรรคไทยรักไทย พรรคพัฒนาชาติไทย และพรรคแผ่นดินไทย พร้อมทั้งตัดสิทธิเลือกตั้งกรรมการบริหารพรรคจำนวน 111 คน, 19 คน, และ 3 คน ตามลำดับ เป็นเวลา 5 ปี  (ผู้จัดการ)- มูลนิธิ บิล แอนด์ เมลินดา เกตส์ ของบิล เกตส์ ได้ประกาศมอบรางวัล "เกตส์ อวอร์ด" ประจำปี 2007 ให้กับสมาคมพัฒนาประชากรและชุมชน (พีดีเอ) ซึ่งก่อตั้งโดยนายมีชัย วีระไวทยะ เจ้าของฉายา "มีชัย สายรุ้ง" ในเมืองไทยและรู้จักกันไปทั่วโลกในนาม "คอนดอมคิง (ราชาแห่งถุงยางอนามัย)" ในฐานะผู้ก่อตั้งและประธานของสมาคมจากผลงานการบุกเบิกการใช้ถุงยางอนามัย เพื่อการคุมกำเนิดและป้องกันโรคติดต่อในประเทศไทย โดยรางวัลดังกล่าวนอกจากจะมีการประกาศเชิดชูเกียรติแล้วยังมอบเงินทุนเพื่ออีก 1 ล้านดอลลาร์สหรัฐ หรือประมาณ 35 ล้านบาท  (มติชน)
}
แม่แบบ:เหตุการณ์ปัจจุบัน/2550 พฤษภาคม 31

* คนร้ายก่อเหตุบุกโจมตีฐานปฏิบัติการทหารพรานที่โรงเรียนบ้านตาเนาะปูเตะ อ.บันนังสตา จ.ยะลา แล้วกดระเบิดใส่เจ้าหน้าที่ทหารเสียชีวิตทันที 8 นาย  (INN)
}
แม่แบบ:เหตุการณ์ปัจจุบัน/2550 มิถุนายน 1

* กรรมการการเลือกตั้ง ย้ำพรรคการเมืองที่ตุลาการรัฐธรรมนูญมีคำวินิจฉัยให้ยุบพรรค ไม่สามารถจดทะเบียนชื่อเดิมได้ พร้อมขอให้กลุ่มการเมืองหรือพรรคการเมือง ดำเนินการตามระเบียบข้อบังคับของกฎหมาย เพื่อให้ประเทศชาติเดินหน้าไปสู่ประชาธิปไตยอย่างแท้จริง  (กปส.)
}
แม่แบบ:เหตุการณ์ปัจจุบัน/2550 มิถุนายน 2

*ประชาชนหลายพันคนร่วมชุมนุมกับกลุ่มผู้บริหารพีทีวี นำโดยนายวีระ มุสิกพงศ์ ที่เวทีสนามหลวง เมื่อเย็นวันที่ 2 มิ.ย. โดยปราศรัยโจมตีคมช. (ข่าวสด) (PTV)
*กลุ่มประชาชน โดยเฉพาะเด็กและสตรีมุสลิมร่วมกันชุมนุมปิดถนนหลายสายในพื้นที่ จ.ปัตตานี เพื่อเข้าร่วมสนับสนุนการเคลื่อนไหวของกลุ่มเครือข่ายนักศึกษาและประชาชน ที่พยายามชุมนุมหน้ามัสยิดกลางปัตตานี  (คมชัดลึก)
}
หมวดหมู่:ภาพยนตร์ที่สร้างจากเหตุการณ์จริง

หมวดหมู่:ภาพยนตร์แบ่งตามแหล่งที่มา
หมวดหมู่:ผลงานที่สร้างจากเหตุการณ์จริง
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่สร้างจากหนังสือ
หมวดหมู่:ภาพยนตร์ที่สร้างจากหนังสือ

รวมภาพยนตร์ที่ได้รับการสร้างจากงานวรรณกรรม (หมวดหมู่เกี่ยวข้อง: วรรณกรรมที่สร้างเป็นภาพยนตร์)
หมวดหมู่:ภาพยนตร์ที่สร้างจากผลงาน
หมวดหมู่:ภาพยนตร์แบ่งตามแหล่งที่มา
หมวดหมู่:การดัดแปลงวรรณกรรม
หมวดหมู่:ภาพยนตร์แบ่งตามเจ้าของบทประพันธ์

หมวดหมู่:ภาพยนตร์ที่สร้างจากหนังสือ
หมวดหมู่:ภาพยนตร์ที่สร้างจากผลงาน
หมวดหมู่:ภาพยนตร์ที่สร้างจากหนังสือของ อาร์เทอร์ ซี. คลาร์ก

หมวดหมู่:ภาพยนตร์แบ่งตามเจ้าของบทประพันธ์ 
หมวดหมู่:อาร์เทอร์ ซี. คลาร์ก
หมวดหมู่:ภาพยนตร์ที่สร้างจากหนังสือของ ไอแซค อสิมอฟ

หมวดหมู่:ภาพยนตร์แบ่งตามเจ้าของบทประพันธ์
หมวดหมู่:ไอแซค อสิมอฟ
หมวดหมู่:ภาพยนตร์ที่สร้างจากการ์ตูน

หมวดหมู่:ภาพยนตร์ที่สร้างจากหนังสือ
หมวดหมู่:ภาพยนตร์ที่สร้างจากผลงาน
ภาษาซาไก

ภาษาซาไก (Kensiu) หรือภาษาเกนซีอู ภาษาโอรัง บูกิต ภาษาโมนิก ภาษาเมนดี มีผู้พูดทั้งหมด 3,300 คน พบในมาเลเซีย 3,000 คน (พ.ศ. 2527) ในบริเวณตอนเหนือของรัฐเกอดะฮ์ใกล้กับชายแดนไทย พบในไทย 300 คน ทางใต้ของจังหวัดยะลา พัทลุง สตูล นราธิวาส ตามแนวชายแดนมาเลเซีย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัสเลียน สาขาย่อยอัสเลียนเหนือ 
มีคำยืมจากภาษามลายูปะปนอยู่มากเช่น ปะยง (พระจันทร์, ภาษามลายูหมายถึงร่ม) ตาโก๊ะ (เสือ, ภาษามลายูหมายถึงกลัว) ชาวซาไกที่ติดต่อกับคนไทยรับคำยืมจากภาษาไทยด้วยเช่นเดียวกัน ภาษาซาไกมีเสียงนาสิกแต่ไม่มีเสียงควบกล้ำและเสียงวรรณยุกต์ เป็นภาษาคำโดด มีลักษณะของภาษาคำติดต่ออยู่บ้างแต่ไม่มากนัก

**อ้างอิง**
 สารานุกรมวัฒนธรรมไทยภาคใต้ เล่ม ๕. มูลนิธิสารานุกรมวัฒนธรรมไทย ธนาคารไทยพานิชย์. 2542.- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ซาไก
ซาไก
ภาษาพวน

ภาษาพวน หรือ ภาษาลาวพวน เป็นภาษาในตระกูลขร้า-ไทที่มีผู้พูดในประเทศไทย ประเทศลาว และประเทศกัมพูชา
โดยเป็นภาษาของชาวไทพวนหรือลาวพวน คำศัพท์ใกล้เคียงกับภาษาลาวและภาษาไทยถิ่นอีสานมากกว่าภาษาไทยภาคกลางและเป็นภาษาที่ใกล้เคียงกันกับภาษาผู้ไทมาก มีเสียงพยัญชนะ 20 เสียง เป็นตัวสะกดได้ 9 เสียง มีเสียงควบกล้ำเฉพาะ /คฺว/ เท่านั้น สระมี 21 เสียง เป็นสระเดี่ยว 18 เสียง สระประสม 3 เสียง วรรณยุกต์มี 6 เสียง
ลักษณะเด่นของคำพวนเช่น ถ้าใช้ ก เป็นตัวสะกดจะไม่ออกเสียงตัวสะกด ดังเช่น หูก พวนออกเสียงเป็น หุ ปาก พวนออกเสียงเป็น ปะ แบก พวนออกเสียง แบะ 
ส่วนคำที่ใช้สระใอไม้ม้วน (สระ ใ-) จะออกเสียงเป็น สระเออ เช่น บ้านใต้ พวนออกเสียงเป็น บ้านเต้อ ใกล้ พวนออกเสียงเป็น เค่อ ให้ พวนออกเสียงเป็น เห้อ ส่วนสระไอไม้มลาย (สระ ไ-) จะออกเสียงตามรูป เช่น ผัดไทยใส่ไข่ พวนออกเสียงเป็น ผัดไทยเส่อไข่ จะไม่พูดว่า ผัดเทอเส่อเข่อ ไม่มีเสียง ช ซึ่งจะออกเสียงเป็น ซ แทน เช่น ช้าง เป็น ซ้าง ช่วย เป็น ซ่อย ไม่มีเสียง ร ซึ่งมักจะออกเป็น ฮ แทน เช่น เรือน เป็น เฮือน ร่ำเรียน เป็น ฮ่ำเฮียน ไร่นา เป็น ไฮ่นา การออกเสียง ย และ ญ ลักษณะการออกเสียงของภาษาไทยนั้น ลิ้นจะอยู่กลางปาก แต่การออกเสียงของคนพวน ลิ้นจะแตะเพดานปากด้านหน้า

**ตัวอย่างคำ**

**อ้างอิง**
 วีระพงศ์ มีสถาน. สารานุกรมกลุ่มชาติพันธุ์ พวน. สถาบันวิจัยภาษาและวัฒนธรรมเพื่อการพัฒนาชนบท. 2539.
พวน
พวน
ภาษาเมี่ยน

ภาษาเมี่ยน หรือ ภาษาอิ้วเมี่ยน เป็นภาษาตระกูลม้ง-เมี่ยน คำศัพท์ใกล้เคียงกับภาษาจีนกวางตุ้ง เขียนด้วยอักษรจีน มีพยัญชนะ 33 เสียง เป็นตัวสะกดได้ 9 เสียง สระมี 10 เสียง เป็นสระเดี่ยว 8 เสียง สระประสม 2 เสียง

**ไวยากรณ์**
เป็นภาษาคำโดด ไม่มีการผันคำตามกาล คำขยายอยู่หลังคำถูกขยาย เช่น อวม (น้ำ) + จอม (ร้อน) เป็น อวม จอม = น้ำร้อน

**อ้างอิง**
 ณัฏฐวี ทศรฐ และวีระพงศ์ มีสถาน. สารานุกรมกลุ่มชาติพันธ์ เมี่ยน(เย้า). สถาบันวิจัยภาษาและวัฒนธรรมเพื่อการพัฒนาชนบท. 2540.
มเยน
มเยน
ชุดตัวอักษรคอปติก

ตัวอักษรคอปติกเขียนในแบบโบไฮริก
ชุดตัวอักษรคอปติก (Coptic alphabet) เป็นรูปแบบหนึ่งของชุดตัวอักษรกรีก โดยเพิ่มอักษรพิเศษสำหรับเสียงที่ไม่มีในภาษากรีก รูปที่เพิ่มนำมาจากอักษรอียิปต์ที่ใช้กันอยู่ทั่วไป เริ่มปรากฏเมื่อ พ.ศ. 243 หลังจากกรีซเข้ายึดครองอียิปต์และมีการเผยแผ่ศาสนาคริสต์เข้าไปในอียิปต์ คำว่าคอปติกมาจากภาษากรีกที่ใช้เรียกอียิปต์  Aigyptioi ซึ่งกลายเป็น Qibt ในภาษาอาหรับและถอดรูปเป็นอักษรโรมันได้เป็น Copt

**ใช้เขียน**
 ภาษาคอปติกซึ่งเป็นภาษาตระกูลเซมิติกที่มาจากภาษาอียิปต์โบราณ เป็นภาษาราชการในอียิปต์จนราว พ.ศ. 1800 จึงถูกแทนที่ด้วยภาษาอาหรับ ปัจจุบันเป็นภาษาทางศาสนาของชาวคริสต์ในอียิปต์

**ยูนิโคด**
อักษรคอปติกในยูนิโคดแบ่งเป็นสองช่วง ช่วงแรกรวมอยู่กับช่วงอักษรกรีก อีกช่วงเป็นของอักษรคอปติกโดยเฉพาะ- Wolfgang Kosack: Koptisches Handlexikon des Bohairischen. Koptisch - Deutsch - Arabisch. Verlag Christoph Brunner, Basel 2013, ISBN 978-3-9524018-9-7.

**อ้างอิง**
  ชุดตัวอักษรคอปติก 
คอปติก
หมวดหมู่:ภาษาอียิปต์โบราณ
อักษรฟราเซอร์

อักษรฟราเซอร์ (Fraser) หรือ อักษรลีสู่ (Lisu) ประดิษฐ์เมื่อราว พ.ศ. 2458 โดย เจมส์ ออสตรัม ฟราเซอร์ (James Ostram Fraser) มิชชันนารีผู้ทำงานกับชาวลีสู่ในจีน ตั้งแต่ พ.ศ. 2453 – 2492 ในระหว่างนั้น ฟราเซอร์หัดพูดภาษาจีนและภาษาลีสู่ เขาแปลคัมภีร์ไบเบิลเป็นภาษาลีสู่ด้วยอักษรของเขาและประดิษฐ์ตัวโน้ตสำหรับชาวลีสู่ด้วย พ.ศ. 2535 รัฐบาลจีนยอมรับอักษรฟราเซอร์เป็นอักษรราชการสำหรับภาษาลีสู่  ประกอบด้วยอักษรละตินตัวใหญ่ บางตัวถูกหมุนไปหรือกลับด้าน แสดงเสียงวรรณยุกต์ด้วยเครื่องหมายวรรคตอน

**ใช้เขียน**
 ภาษาลีสู่ซึ่งเป็นภาษาตระกูลทิเบต-พม่า มีผู้พูด 657,000 คน ในพม่า อินเดีย ไทยและจีน (มณฑลยูนนานและเสฉวน)

**ยูนิโคด**

**อ้างอิง**
  อักษรฟราเซอร์
ฟราเซอร์
หมวดหมู่:ภาพยนตร์ที่สร้างจากเกม

ภาพยนตร์ที่สร้างจากเนื้อเรื่องในเกมคอมพิวเตอร์และวิดีโอเกม 
หมวดหมู่:งานที่เกี่ยวข้องกับวิดีโอเกม
หมวดหมู่:ภาพยนตร์แบ่งตามแหล่งที่มา
อักษรเบยทากุกจู

อักษรเบยทา กุกจู (Beitha Kukju script) ประดิษฐ์ขึ้นเมื่อ พ.ศ. 2383 และตั้งชื่อตามผู้ประดิษฐ์ ใช้เขียนภาษาอัลบาเนียแต่ไม่เป็นที่นิยมเท่าใดนัก ส่วนใหญ่เขียนด้วยอักษรละติน อักษรกรีกหรืออักษรอาหรับ 

**อ้างอิง**
  ภาษาอัลเบเนียและการเขียน
บเยทากุกจู
อักษรเอลบ์ซาน

อักษรเอลบ์ซาน หรือ อักษรเอลบาซาน (Elbasan script) ประดิษฐ์ขึ้นเมื่อราว พ.ศ. 2300 ตั้งชื่อตามเมืองเอลบาซาน (Elbasan) ในอัลเบเนียกลางซึ่งมีการใช้อักษรนี้ ใช้เขียนภาษาอัลเบเนียแต่ไม่เป็นที่นิยมเท่าใดนัก ส่วนใหญ่เขียนด้วยอักษรละติน อักษรกรีกหรืออักษรอาหรับ

**อ้างอิง**
  ภาษาอัลเบเนียและการเขียน 
หมวดหมู่:อักษร
อักษรโมฑี

อักษรโมฑี (मोडी, 𑘦𑘻𑘚𑘲 Mōḍī, moːɖiː) เป็นอักษรที่ใช้เขียนภาษามราฐีในรัฐมหาราษฏระ อินเดีย อักษรนี้มีทฤษฎีต้นกำเนิดหลายแบบ ประดิษฐ์เมื่อราว พ.ศ. 2200 เพื่อใช้เขียนภาษามราฐี โดยพัฒนามาจากอักษรเทวนาครี ใช้มาจนถึง พ.ศ. 2493 จึงเปลี่ยนมาใช้อักษรเทวนาครี

**ยูนิโคด**
อักษรโมฑีได้ถูกเพิ่มเข้ามาในยูนิโค้ดเวอร์ชัน 7.0 ในปี 2014 ช่วงรหัส U+11600 - U+1165F。

**อ้างอิง**

**แหล่งข้อมูลอื่น**
  MarathiCursiveG — free Modi Unicode font-  Modi at Omniglot-  Modi at Ancient Scripts-  Website about the Modi script-  Website for learning the Modi script
มโฑี
หมวดหมู่:อักษรในตระกูลอักษรพราหมี
อักษรโอริยา

อักษรโอริยา (Oriya alphabet) พัฒนามาจากอักษรกลิงคะที่มาจากอักษรพราหมีอีกทอดหนึ่ง พบจารึกภาษาโอริยาครั้งแรกเมื่อ พ.ศ. 1594 เขียนด้วยอักษรกลิงคะ ความโค้งงอของอักษรเกิดจากการเขียนบนใบลาน อักษรนี้ยังใช้เขียนภาษาสันสกฤตและภาษาอื่นๆในรัฐโอริศาได้ด้วย

**ใช้เขียน**
 ภาษาโอริยา ซึ่งมีผู้พูดราว 31 ล้านคน ในรัฐโอริศา เบงกอลตะวันตก และคุชราตในอินเดีย ใกล้เคียงกับภาษาเบงกอลและภาษาอัสสัม 

**ยูนิโคด**

**อ้างอิง**
  อักษรโอริยา
อโริยา
อ
หมวดหมู่:อักษรในตระกูลอักษรพราหมี
อักษรไบบายิน

อักษรไบบายิน  (Baybayin, baɪˈbajɪn) เป็นอักษรที่ใช้เขียนภาษาตากาล็อกและภาษาอีโลกาโน ได้ต้นแบบมาจากอักษรกวิ คาดว่าเริ่มใช้เมื่อราว พ.ศ. 1900 และยังคงใช้อยู่เมื่อเป็นอาณานิคมของสเปน ไบบายิน แปลว่า การสะกด พยัญชนะมีพื้นเสียงเป็น อะ เมื่อมิชชันนารีเข้ามาเผยแผ่ศาสนา ได้เพิ่มเครื่องหมายกดเสียงสระ ในการแปลคัมภีร์ไบเบิลเป็นภาษาพื้นเมือง

**ลักษณะ**
dhaแบบฟิลิปิโนที่มีอักษรไบบายิน
ไบบายิน
เป็นอักษรสระประกอบ ทำให้ต้องมีการผสมระหว่างพยัญชนะ-สระ แต่ละอักษรหรือ ตีติกp=95 มักเขียนในรูปพื้นฐาน ประกอบด้วยพยัญชนะลงท้ายด้วยสระ "A" ถ้าจะเขียนพยัญชนะลงท้ายด้วยสระอื่น ๆ จะใช้สัญลักษณ์ที่เรียกว่า kudlítp=95 ซึ่งตั้งข้างบน (เพื่อออกเสียง "E" หรือ "I") หรือล่างตัวอักษร (เพื่อออกเสียง "O" หรือ "U") ในการเขียนคำที่ขึ้นต้นด้วยสระ จะมีการใช้อักษรสามตัว แต่ละอันสำหรับเสียง A, E/I และ O/U

**ตัวอักษร**
Ba/Va
Ka
Da/Ra
Ga
Ha
La
Ma
Na
Nga
Pa/Fa
Sa/Za
Ta
Wa
Ya

**ตัวอย่าง**

**คำอธิษฐานขององค์พระผู้เป็นเจ้า (Ama Namin)**

**ปฏิญญาสากลว่าด้วยสิทธิมนุษยชน**
ปฏิญญาสากลว่าด้วยสิทธิมนุษยชนข้อที่ 1 เขียนด้วยอักษรไบบายินฟิลิปิโน

**คำขวัญของประเทศฟิลิปปินส์**

**อ้างอิง**

**ผลงานอ้างอิง**
 via=University of Michigan Library- location=London- doi-access=free- location=Manila- via=University of Michigan Library- location=Manila- location=Morrisville, North Carolina- location=Raleigh, North Carolina- location=New Delhi- author-link=William Henry Scott (historian)

**แหล่งข้อมูลอื่น**
 House Bill 160, aka the National Script Act of 2011- Tagalog – Unicode character table- Baybayin Modern Fonts- Paul Morrow's Baybayin Fonts
ไบบายิน
เจ้าหญิงมาร์กาเรต (แก้ความกำกวม)

เจ้าหญิงมาร์กาเรต เคาน์เตสแห่งสโนว์ดอน (ซ้าย)
เจ้าหญิงมาร์กาเรต เป็นพระนามของเจ้าหญิงหลายพระองค์ดังต่อไปนี้
*เจ้าหญิงมาร์กาเรต เคาน์เตสแห่งสโนว์ดอน —  พระราชธิดาในสมเด็จพระเจ้าจอร์จที่ 6 และสมเด็จพระราชินีเอลิซาเบธ พระราชชนนี พระกนิษฐาในสมเด็จพระราชินีนาถเอลิซาเบธที่ 2 แห่งสหราชอาณาจักร
*เจ้าหญิงมาร์กาเรตแห่งคอนน็อต — พระธิดาในเจ้าชายอาร์เธอร์ ดยุกแห่งคอนน็อต พระราชโอรสในสมเด็จพระราชินีนาถวิกตอเรีย
*เจ้าหญิงมาร์กาเรตแห่งปรัสเซีย — พระราชธิดาในสมเด็จพระจักรพรรดิฟริดริชที่ 3 แห่งเยอรมนี และเจ้าหญิงวิกตอเรีย พระราชธิดาในสมเด็จพระราชินีนาถวิกตอเรีย
*เจ้าหญิงมาร์กาเรตแห่งเดนมาร์ก — พระราชนัดดาในสมเด็จพระราชาธิบดีคริสเตียนที่ 9 แห่งเดนมาร์ก และสมเด็จพระราชินีหลุยส์ แห่งเฮสส์
*เจ้าหญิงหลุยส์ มาร์กาเรต ดัชเชสแห่งคอนน็อต —  พระชายาในเจ้าชายอาร์เธอร์ ดยุกแห่งคอนน็อต เป็นพระมารดาในเจ้าหญิงมาร์กาเรตแห่งคอนน็อต (ดูด้านบน)
ชลธารวิทยา

ชลธารวิทยา หรือ ชลธีวิทยา (Limnology) เป็นการศึกษาเรื่องราวในลักษณะเช่นเดียวกับสมุทรศาสตร์ แต่กระทำการศึกษาในแหล่งน้ำผิวดินที่มิใช่ทะเล (inland waters) ทั้งที่เป็นแหล่งน้ำไหล เช่น ห้วย ลำธาร แม่น้ำ ปากแม่น้ำ และแหล่งน้ำนิ่งเช่น หนอง บึง ทะเลสาบน้ำจืด ทะเลสาบน้ำเค็ม อ่างเก็บน้ำ พื้นที่ชุ่มน้ำ เป็นต้น
หมวดหมู่:อุทกศาสตร์
หมวดหมู่:อุทกวิทยา
หมวดหมู่:ภูมิศาสตร์
ล่องแก่ง

300px
ล่องแก่ง เป็น กิจกรรมการท่องเที่ยวแนวผจญภัยอย่างหนึ่ง ซึ่งนิยมใช้เรือยาง หรือ แพไม้ไผ่ ล่องตามลำน้ำที่มีแก่ง 
การล่องแก่ง ในสากลได้มีการแบ่งระดับความยาก-ง่ายของสายน้ำ สามารถแบ่งได้เป็น 6 ระดับ ดังนี้
ระดับ 1 ง่ายมาก มีแก่งเล็กน้อยที่ง่ายมากคนทั่วไปสามารถพายได้บนสายน้ำไหลเอื่อย เหมาะสมสำหรับผู้ที่เริ่มล่องแก่ง
ระดับ 2 ธรรมดา น้ำไหลแรงขึ้น มีแก่งที่ต้องใช้เทคนิค ในระดับนี้ผู้พายจะต้องมีทักษะในการพายอยู่พอสมควร
ระดับ 3 ปานกลาง เริ่มมีแก่งน่าตื่นเต้น เทคนิคการพายสูงขึ้น มีแก่งให้ผู้พายได้ตื่นเต้นเป็นระยะๆ ในการพายจะต้องฝึกฝนเทคนิค การพายและการเรียนรู้ถึงลักษณะของสายน้ำ
ระดับ 4 ยาก มีแก่งที่ต้องใช้ทั้งเทคนิคและทักษะในการพาย และต้องใช้ความระมัดระวังในการล่องแก่ง
ระดับ 5 ยากมาก น้ำไหลเชี่ยว ต้องใช้เทคนิคและประสบการณ์การพายสูง และต้องมีความระมัดระวังในการล่องแก่งเป็นพิเศษ
ระดับ 6 อันตราย ไม่เหมาะสมการล่องแก่งเพราะแก่งมีลักษณะเป็นน้ำตก 

**การล่องแก่งในประเทศไทย**
สถานที่ล่องแก่งที่นิยมกันได้แก่- น้ำตกมวกเหล็ก จ.สระบุรี แก่งระดับ 2-3- แม่ตื่น จ.เชียงใหม่ แก่งระดับ 3 
- แม่แตง จ.เชียงใหม่ แก่งระดับ 2-4- แม่วาง จ.เชียงใหม่ แก่งระดับ 2-4
- แม่กลอง จ.ตาก แก่งระดับ 2-3
- ทีลอเร จ.ตาก แก่งระดับ 3-4
- แก่งเกาะร้อย จ.กำแพงเพชร แก่งระดับ 3
- ลำน้ำเข็ก จ.พิษณุโลก แก่งระดับ 4-5
- ลำน้ำว้า จ.น่าน แก่งระดับ 1-6- สะม้าเก้าบั้ง  จ.น่าน แก่งระดับ 1-2
- ห้วยเขย่ง จ.กาญจนบุรี แก่งระดับ 3
- แม่น้ำรันตี (แพไม้ไผ่) แก่งระดับ 3
- แม่น้ำซองกาเรีย จ.กาญจนบุรี แก่งระดับ 3
- แก่งหินเพิง จ.ปราจีนบุรี แก่งระดับ 3-4
- โป่งน้ำร้อน จ.จันทบุรี แก่งระดับ 2-3
- ลำตะคอง จ.นครราชสีมา แก่งระดับ 2-3
- พะโต๊ะ จ.ชุมพร แก่งระดับ 3
- แก่งกรุง จ.สุราษฎร์ธานี แก่งระดับ 3
- คลองกลาย จ.นครศรีธรรมราช แก่งระดับ 2-3
- น้ำตกไพรสวรรค์ จ.ตรัง แก่งระดับ 3
- แม่น้ำเพชรบุรี จ.เพชรบุรี แก่งระดับ 2-3

**แหล่งข้อมูลอื่น**
  ข้อแนะนำและข้อควรปฏิบัติในการล่องแก่ง date=2007-05-18 

**อ้างอิง**
หมวดหมู่:การท่องเที่ยว
คาราบาวแดง

คาราบาวแดง (Carabao Energy Drink) ยี่ห้อเครื่องดื่มชูกำลังยี่ห้อหนึ่ง ซึ่งเป็นการนำชื่อของวงคาราบาวมาผสมผสานกับชื่อของโรงเบียร์เยอรมันตะวันแดง
คาราบาวแดงเกิดมาจากการร่วมทุนของยืนยง โอภากุล กับ กลุ่มธุรกิจ โรงเบียร์เยอรมันตะวันแดง อันได้แก่ เสถียร เศรษฐสิทธิ์ และ ณัฐชไม ถนอมบูรณ์เจริญ   จดทะเบียนบริษัทโดยใช้ชื่อว่า บริษัท คาราบาวตะวันแดง จำกัด เมื่อวันที่ 22 สิงหาคม 2544 ด้วยทุนจดทะเบียน 1 ล้านบาท และเปิดตัวเครื่องดื่มบำรุงกำลังภายใต้เครื่องหมายการค้า "คาราบาวแดง" เข้าสู่ตลาดในประเทศไทยเมื่อวันที่ 28 ตุลาคม 2545 
คาราบาวแดงเริ่มเผยแพร่โฆษณาเปิดตัวครั้งแรกเมื่อวันที่ 23 ตุลาคม พ.ศ. 2545 ทางสถานีโทรทัศน์สี​กองทัพบกช่อง 7 (ช่อง 7 เอชดี) ในเวลา 18.30 น. มีสโลแกนว่า "เชิดชูนักสู้ผู้ยิ่งใหญ่" โดยโฆษณาที่ใช้เปิดตัวนั้นเป็นเรื่องราวของวีรกรรมวีรชนชาวไทยในอดีต ทำให้กลายเป็นโฆษณาที่สร้างความฮือฮาจนเป็นกระแสพูดถึงกันในวงสังคม เนื่องจากใช้ทุนสร้างสูง และมีคุณภาพเทียบเท่ากับภาพยนตร์เรื่องหนึ่งทีเดียว พร้อมกันนั้นคาราบาวก็ได้ออกอัลบั้มชุดใหม่คือชุด "นักสู้ผู้ยิ่งใหญ่" ออกมาพร้อมกัน รวมทั้งมีการจัดฟรีคอนเสิร์ตโปรโมทอัลบั้มด้วย แต่ขณะเดียวกันตัวโฆษณาก็มีกระแสวิพากษ์วิจารณ์ในแง่ลบด้วย เนื่องมาจากภาพลักษณ์ของคาราบาวเองที่เป็นวงดนตรีเพื่อชีวิต แต่ในครั้งนี้กลับทำตัวเป็นนายทุนเสียเอง เป็นการสมควรหรือไม่  อีกทั้งยังมีแง่มุมในการสมควรหรือไม่ที่ใช้วีรกรรมของวีรชนชาวไทยในอดีตมาใช้โฆษณา เช่น ชาวบ้านบางระจัน, ท้าวสุรนารี หรือ ยุทธนาวีเกาะช้าง เป็นต้น
นอกจากนี้  คาราบาวแดงยังได้ออกผลิตภัณฑ์ คาราบาว 'XO เมื่อปี พ.ศ. 2548 เป็นคาราบาวแดงที่มีรสชาติคล้ายคลึงกับวิสกี้
ในปี พ.ศ. 2550 นายกมลดิษฐ์ สมุทรโคจร ผู้จัดการฝ่ายการตลาด บริษัท คาราบาวตะวันแดง จำกัด ผู้ผลิตและจำหน่ายเครื่องดื่มชูกำลังคาราบาวแดง เปิดเผยว่า บริษัทฯ มีแผนที่จะรุกตลาดส่งออกมากขึ้น โดยตั้งเป้าหมายที่จะเพิ่มสัดส่วนการส่งออกในแง่ของจำนวนสินค้าให้เป็น 25% จากกำลังการผลิตโดยรวมที่มีประมาณ 2 ล้านยูนิตต่อวัน จากปัจจุบันที่มีสัดส่วนการส่งออกประมาณ 20% ซึ่งเพิ่มจากปีก่อนหน้าที่มีเพียง 10% เท่านั้น พร้อมทั้งขยายตลาดเข้าสู่ประเทศจีน โดยได้ปรับแผน จากเดิมที่จะเข้าไปลงทุนเอง แต่เมื่อศึกษากฎระเบียบและเงื่อนไขต่าง ๆ แล้วพบว่า มีปัญหาทางด้านตัวบทกฎหมายและโครงสร้างภาษีนำเข้าที่สูงมาก จึงเปลี่ยนเป็นการลงทุนร่วมกันกับนักลงทุนท้องถิ่นของประเทศจีน
คาราบาวแดงเข้าจดทะเบียนใน ตลาดหลักทรัพย์แห่งประเทศไทยในกลุ่มอุตสาหกรรม เกษตรและอุตสาหกรรมอาหาร หมวดธุรกิจ อาหารและเครื่องดื่ม เมื่อวันที่ 21 พฤศจิกายน 2557 โดยใช้ชื่อ บริษัท คาราบาวกรุ๊ป จำกัด (มหาชน)
นอกจากนี้แล้วคาราบาวแดงยังเป็นผู้สนับสนุนของการแข่งขันและทีมในประเทศอังกฤษอีกด้วย ทั้ง สโมสรฟุตบอลเชลซี ในพรีเมียร์ลีก สโมสรฟุตบอลเรดิง ในเดอะแชมเปียนชิป รวมถึงฟุตบอลลีกคัพอีกด้วย ซึ่งคาราบาวแดงได้สนับสนุนฟุตบอลถ้วยรายการนี้ตั้งแต่ปี พ.ศ. 2560 ในชื่อ "คาราบาวคัพ"
ในปี พ.ศ. 2566 คาราบาวแดงได้เป็นผู้สนับสนุนสโมสร วี.ลีก 1 ฮหว่างอัญซาลาย

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ date=2021-01-17 
หมวดหมู่:เครื่องดื่มชูกำลัง
หมวดหมู่:บริษัทเครื่องดื่มของไทย
หมวดหมู่:คาราบาวกรุ๊ป
หมวดหมู่:ธุรกิจเครื่องดื่ม
หมวดหมู่:เครื่องหมายการค้า
หมวดหมู่:ตราสินค้าไทย
หมวดหมู่:แบรนด์เครื่องดื่มสัญชาติไทย
เซเรียอา ฤดูกาล 2006-07

== อันดับดาวซัลโวสูงสุด ประจำฤดูกาล 2006-2007**
26 ประตู- Italy ฟรานเชสโก ต๊อตติ (โรม่า)
20 ประตู- Italy คริสเตียโน่ ลูคาเรลลี่ (ริเวอร์โน่)
19 ประตู- Italy คริสเตียน ริกาโน่ (เมสซิน่า)
18 ประตู- Italy โรลันโด เบียงคี่ (เรจจิน่า)
17 ประตู- Italy นิโคล่า อโมรูโซ่ (เรจจิน่า)- Italy จิโอนาธาน สปิเนซี่ (คาตาเนีย)
16 ประตู- Romania อาเดรียน มูตู (ฟิออเรนติน่า)- Italy ตอมมาโซ่ ร็อคคี (ลาซิโอ)- Italy ลูก้า โทนี่ (ฟิออเรนติน่า)
15 ประตู- Sweden ซลาตัน อิบราฮิโมวิช (อินเตอร์)
14 ประตู- Argentina เออร์นัน เครสโป (อินเตอร์)- Italy วินเซนโซ่ ยาควินต้า (อูดิเนเซ่)- Italy ลูก้า เซาดาติ (เอ็มโปลี)- Honduras เดวิด เซาโซ (กายารี่)
13 ประตู- Croatia อีกอร์ บูดาน (ปาร์ม่า)- Italy คริสเตียโน่ โดนี (อตาลันตา)- Italy ฟาบิโอ กวายาเรลล่า (ซามพ์โดเรีย)
12 ประตู- Italy อัลแบร์โต จิลาดิโน่ (เอซี มิลาน)
11 ประตู- Italy อันโตนีโอ ดิ นาตาเล (อูดิเนเซ่)- Republic of Macedonia โกรัน ปันเดฟ (ลาซิโอ)- Italy ริคคาร์โด้ ซามปาญ่า (อตาลันตา)
10 ประตู- Italy ยูจินิโอ คอรินี่ (ปาแลร์โม่)- Italy มาร์โก้ มาเตรัซซี่ (อินเตอร์)
หมวดหมู่:ฟุตบอลในประเทศอิตาลี
หมวดหมู่:ฤดูกาลในเซเรียอา
อายะ มัตสึอูระ

อายะ มัตสึอูระ (Matsuura Aya, เกิดวันที่ 25 มิถุนายน ค.ศ. 1986) เป็นนักร้องและนักแสดงหญิงชาวญี่ปุ่น

**ประวัติการทำงาน**
มัตสึอูระไดเเข้าร่วมออดิชันสำหรับมอร์นิงมูซูเมะ ใน ค.ศ. 2000 พร้อมกับเชกิ-ดอลเพื่อกลายเป็นส่วนหนึ่งของเฮลโล! โปรเจกต์
ในวันที่ 9 ตุลาคม ค.ศ. 2006 งานคอนเสิร์ตสองแห่งถูกยกเลิก เพราะเธอรู้สึกไม่ค่อยสบาย
ต่อมามีข่าวลือที่ไม่ทราบแหล่งที่มาว่าเธอมีความผิดปกติของข้อต่อขากรรไกร (Temporomandibular joint disorder; TMJ) หลังยกเลิกสองคอนเสริตแล้ว ผู้จัดการของมัตสึอูระยืนยันว่าข่าวลือนั้นเป็นความจริง โดยเธอต้องกินยาแก้ปวดเพื่อทำงานต่อ
ในวันที่ 8 มีนาคม ค.ศ. 2008 มัตสึอูระได้รับหน้าที่แขกลับในพิธีเปิดการแข่งขันกีฬาโอลิมปิกพิเศษฤดูหนาวครั้งที่ 4 ซึ่งเป็นส่วนหนึ่งของการแข่งขันกีฬาโอลิมปิกพิเศษประจำฤดูหนาวปี 2009 ที่จัดขึ้นในบอยซี รัฐไอดาโฮ เธอร้องเพลง "คิซูนะ" เป็นซิงเกิลที่ 20 ที่เผยแพร่ในวันที่ 21 พฤษภาคม ค.ศ. 2008
มีการประกาศอย่างเป้นทางการในวันที่ 19 ตุลาคม ค.ศ. 2008 ว่ามัตสึอูระจะ จบการศึกษา จากเฮลโล! โปรเจกต์พร้อมกับสมาชิกคนอื่น ๆ ก่อนที่เธอจะจบ มัตสึอูระได้เผยแพร่อัลบั้มที่ห้าของสตูดิโอ โอโมอิอาฟูเรเตะ ในวันที่ 21 มกราคม ค.ศ. 2009 และซิงเกิลที่ 21 "ช็อกโกแลตดามาชี" ในวันที่ 11 กุมภาพันธ์
วันที่ 14 เมษายน 2022 มัตสึอูระได้ปรากฏตัวในผลงานโฆษณา "เนสกาแฟ เอ็กซ์เซลลา" โดยเธอเป็นพรีเซ็นเตอร์และร้องเพลงประกอบโฆษณาที่มีชื่อว่า "ฮาซูมุ คิโมชิ" (はずむ気持ち) ซึ่งผลงานโฆษณาชุดนี้เป็นโฆษณาแรกในรอบ 11 ปีของเธอ

**ชีวิตส่วนตัว**
ในปี ค.ศ. 2001 มัตสึอูระได้คบหากับเคตะ ทาจิบานะหนึ่งในสมาชิกจากวงวินส์ และได้แต่งงานกันในวันที่ 4 สิงหาคม ค.ศ. 2013 ทั้งคู่มีลูกร่วมกัน 3 คน

**ผลงาน**

**อัลบั้มเพลง**

**คัฟเวอร์อัลบั้ม**

**อัลบั้มรวมเพลง**

**เพลงซิงเกิล**
หมายเหตุ: * (ดู ยัวร์ซอง ~เซชุงเซ็นเซ) ใช้เป็นเพลงประกอบละครโทรทัศน์ของประเทศญี่ปุ่น เรื่อง "ไอโจะอิปปง!" (愛情イッポン!) ซึ่งเธอร่วมแสดงด้วย

**ซิงเกิลอื่น ๆ**
หมายเหตุ: * (ดู เท็นไซ! เล็ทส์โก อายายามุ) ใช้เป็นเพลงประกอบภาพยนตร์การ์ตูนเรื่อง "แฮมทาโร่ เดอะมูฟ์วี 4" (Hamtaro the Movie 4) โดยร้องร่วมกับกลุ่ม "อีโคโมนิ" (エコモニ。) 

**ดีวีดี**

**วิดีโอ**

**สมุดรวมภาพถ่าย**

**ผลงานเดี่ยว**

**รวมภาพการแสดงคอนเสิร์ต**

**อื่น ๆ**

**การปรากฏตัว**

**ทางโทรทัศน์**

**ละครโทรทัศน์**
 2544–ไซโงะโนะคะโซะกุ (Saigo no Kazoku)- 2545
** อะยะโนะดีเอ็นเอ (Aya no DNA)
** เท็นชิโนะอุตะงะเอะ ~โชะนิเบียวโนะคิเซะกิ~ (Tenshi no Utagoe ~Shounibyou no Kiseki~) - 2546
** ฟุตะริ (Futari)
** นามาโฮวโซววะโทมาราไน (Namahousou wa Tomaranai)
** วิคทอรี! ฟุตโตะ เกิร์ลส์ โนะเซชุง (VICTORY! Futto Girls no Seishun)- 2547–ไอจุงอิปปง! (Aijou Ippon!)- 2549–อิโนจิโนะคิเซกิ* (Inochi no Kiseki)
หมายเหตุ* (ดู อิโนจิโนะคิเซกิ) : เป็นละครโทรทัศน์ตอนพิเศษที่ทำขึ้นมาเพื่อฉลองครบรอบการก่อตั้งสถานีโทรทัศน์ซีบีซี 50 ปี

**ภาพยนตร์**
 2546–อาโอโนะโฮโนว- 2549–ซูเกบังเดกะ: โค้ดเนม = อาซามิยะ ซากิ

**รายการวิทยุ**

**ภาพยนตร์โฆษณา**

**วิดีโอเกม**

**อ้างอิง**

**ดูเพิ่ม**
 เฮลโล! โปรเจกต์- แกม- โกมัตโต- โนจิอูระนัตสึมิ- เดฟ.ดีวา- 3-นิงมัตสึริ- โอโดรุ 11- ซอลท์5- เอช.พี. ออลสตาร์ส

**แหล่งข้อมูลอื่น**
  Official profile at the Up-Front Works ja- id=1564255
หมวดหมู่:นักร้องญี่ปุ่น
หมวดหมู่:เฮลโล! โปรเจกต์
หมวดหมู่:บุคคลที่เกิดในปี พ.ศ. 2529
หมวดหมู่:นักแสดงญี่ปุ่น
หมวดหมู่:บุคคลจากฮิเมจิ
ยโศธรปุระ

ยโศธรปุระ (យសោធរបុរៈ; jeaʔ sao tʰeaʔ reaʔ boʔ raʔ; यशोधरपुर "Yaśōdharapura") หรือ เมืองพระนคร (អង្គរ) เป็นเมืองหลวงแห่งที่สองของอาณาจักรเขมร (หลังจากอินทรปุระ) พระเจ้ายโศวรมันที่ 1 โปรดให้สร้างขึ้นในปลายคริสต์ศตวรรษที่ 9 มีศูนย์กลางอยู่ที่วิหารพนมบาเค็ง10364 ต่อมาในสมัยพระเจ้าชัยวรมันที่ 4 ได้เกิดเหตุอุทกภัยครั้งใหญ่ในเมืองยโศธรปุระ จึงย้ายราชธานีไปยังเมืองเกาะแกร์
ใน ค.ศ. 1352 สมเด็จพระรามาธิบดีที่ 1 แห่งอาณาจักรอยุธยา นำกองทัพเข้าล้อมเมืองนี้ ปีถัดมาฝ่ายอยุธยาสามารถยึดเมืองสำเร็จ โดยแต่งตั้งเจ้าชายองค์หนึ่งมาปกครองเมือง จากนั้น ฝ่ายเขมรยึดเมืองกลับใน ค.ศ. 1357236 จากนั้นสมเด็จพระบรมราชาธิราชที่ 2 แห่งกรุงศรีอยุธยา เข้ารุกรานและทอดทิ้งนครธมในคริสต์ศตวรรษที่ 15

**อ้างอิง**
หมวดหมู่:อาณาจักรพระนคร
ปลาอีโต้มอญ

ปลาอีโต้มอญ เป็นปลาทะเลชนิดหนึ่ง ในอันดับปลากะพง (Percifoemes) มีชื่อวิทยาศาสตร์ว่า Coryphaena hippurus จัดอยู่ในวงศ์ปลาอีโต้ (Coryphaenidae) ซึ่งมีอยู่ด้วยกันเพียง 2 ชนิดเท่านั้น  
ปลาอีโต้มอญเป็นปลาที่เป็นที่นิยมอย่างยิ่งในการตกปลาเป็นเกมกีฬา เช่นเดียวกับปลากระโทง (Istiophoridae) หรือปลาทูน่า (Scombridae) เนื่องจากเป็นปลาที่สู้เบ็ดและมีความสวยงามเมื่อเวลาตก  และนิยมจับเพื่อการประมงเชิงพาณิชย์ด้วย  ซึ่งประเทศในแถบแคริบเบียนเป็นกลุ่มผู้บริโภคผลิตภัณฑ์จากปลาอีโต้มอญกลุ่มใหญ่ของโลก ส่วนหลาย ๆ ประเทศที่พัฒนาแล้วในยุโรปมีปริมาณการบริโภคเพิ่มมากขึ้นทุกปี และญี่ปุ่นก็เป็นประเทศที่บริโภคปลาชนิดนี้เป็นปริมาณมากเช่นกัน

**ชื่อเรียก**
ปลาอีโต้มอญยังมีชื่อเรียกอื่น ๆ อีก ในภาษาไทย เช่น "หน้ามอม", "อีโต้", "มงเจ้าเลือด", "โต้มอญ" หรือ "สีเสียดอินเดีย" เป็นต้น 
ส่วนชื่อ mahi-mahi ในภาษาอังกฤษมาจากภาษาฮาวายที่หมายถึง 'แข็งแรงมาก' ในภาษาเปอร์เซีย mahi () หมายถึง 'ปลา' โดยบังเอิญ แต่คำว่า mahi-mahi เป็นภาษาฮาวาย ในพื้นที่แปซิฟิกและชายฝั่งแอฟริกาใต้ที่พูดภาษาอังกฤษ ปลาชนิดนี้มักเรียกจากชื่อในภาษาสเปนว่า dorado
ลินเนียสตั้งชื่อสกุลจากศัพท์ภาษากรีกว่า , koryphe หมายถึง 'บน' หรือ 'ยอด' ใน ค.ศ. 1758 ชื่อพ้องของปลาชนิดนี้ได้แก่ Coryphaena argyrurus, Coryphaena chrysurus และ Coryphaena dolfyn

**รายละเอียด**
ปลาอีโต้มอญมีลำตัวยาวเรียว แต่เมื่อเจริญเติบโตขึ้นลำตัวจะกว้างขึ้นและแบนข้างเล็กน้อย หัวงุ้มลง ทำให้มีรูปร่างคล้ายมีดโต้ อันเป็นที่มาของชื่อเรียก มีเกล็ดเล็กละเอียด ปากกว้างและเฉียงขึ้น ฟันเล็กละเอียด ครีบหลังยาวเริ่มตั้งแต่บริเวณโหนกหัวไปจนถึงโคนหาง ครีบหางใหญ่เว้าลึกรูปส้อม ตัวผู้มีโหนกหัวนูนออกไปข้างหน้าเป็นแนวตั้งฉากกับปากคล้ายกับโลมา อันเป็นที่มาของชื่อเรียกในภาษาอังกฤษ ส่วนตัวเมียจะมีโหนกหัวลาดลง ปลาขนาดโตเต็มวัยลำตัวมีสีน้ำเงินปนเขียว ข้างตัวมีจุดดำเล็ก ๆ กระจายอยู่ทั่วลำตัว 
ปลาอีโต้มอญมีความยาวตั้งแต่ 40–100 เซนติเมตร ขนาดใหญ่สุดมีความยาวถึง 150 เซนติเมตร เป็นปลาที่อยู่รวมตัวกันเป็นฝูงขนาดไม่ใหญ่ อาศัยอยู่ในบริเวณน้ำลึก และมักขึ้นมาหากินและหาอาหารบริเวณผิวน้ำ มักพบอยู่บริเวณข้างเกาะแก่ง ตามต้นไม้หรือกิ่งไม้หรือซากอวนที่ลอยมาตามน้ำ  กระจายพันธุ์อยู่ทั่วไปในทะเลเขตร้อนและเขตอบอุ่นทั่วโลก ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่ปราดเปรียวว่องไว ว่ายน้ำได้เร็วมาก กินปลาขนาดเล็กและสัตว์น้ำชนิดต่าง ๆ เป็นอาหาร

**อ้างอิง**

**แหล่งข้อมูลอื่น**
 month=October-  Dolphinfish Monterey Bay Aquarium-  Oceana's Sustainable Seafood Guide-  Dolphinfish Florida Museum-  Dolphinfishes from iNaturalist-  Atlantic Mahi Mahi NOAA FishWatch. Retrieved 11 November 2012.-  Pacific Mahi Mahi NOAA FishWatch. Retrieved 11 November 2012.
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:วงศ์ปลาอีโต้
หมวดหมู่:ปลาเกม
รายชื่อวิดีโอเกมนินจาคาถาโอ้โฮเฮะ

โลโก้อย่างเป็นทางการของนารูโตะ
วิดีโอเกม นินจาคาถาโอ้โฮะเฮะ (Naruto; ทับศัพท์; นารูโตะ) ปรากฏขึ้นให้เห็นในเครื่องเล่นเกมต่าง ๆ จาก นินเท็นโด, โซนี่ และ ไมโครซอฟท์ ส่วนใหญ่เป็นเกมประเภท เกมต่อสู้ ที่ผู้เล่นสามารถควบคุมตัวละครที่อยู่ในอนิเมะหรือมังงะโดยตรง จุดประสงค์ของเกมต่อสู้นั้นถ้าทำให้ผู้เล่นฝ่ายตรงข้ามเลือดเหลือศูนย์ก็เป็นฝ่ายชนะ โดยการใช้ระบบการเล่นภายในเกมเช่นกระบวนท่าหรือคาถาที่มีเฉพาะในแต่ละตัวละครเหมือนกันกับในนารูโตะอนิเมะหรือมังงะ   วิดีโอเกมแรกของนารูโตะคือ นารูโตะ: โคโนฮะ นินโปโช ซึ่งถูกวางจำหน่ายในญี่ปุ่นในวันที่ 27 มีนาคม ปี พ.ศ. 2546 สำหรับ วอนเดอร์สวอน คัลเลอร์  วิดีโอเกมนารูโตะส่วนใหญ่ถูกวางจำหน่ายเฉพาะในญี่ปุ่นเท่านั้น เกมแรกที่เปิดตัวนอกประเทศญี่ปุ่นคือซีรีส์ นารูโตะ: เกคิโต นินจา ไทเซน และ ซีรีส์ นารูโตะ: ไซเคียว นินจา ไดเกสชู  ซึ่งถูกวางจำหน่ายใน ทวีปอเมริกาเหนือ ในชื่อว่า นารูโตะ: แคลช ออฟ นินจา และ นารูโตะ: นินจา เคานซิล    ในเดือน มกราคม ปี พ.ศ. 2555, บันได นัมโค ได้ประกาศว่าเกมนารูโตะมากกว่า 10 ล้านชุดได้ถูกจัดจำหน่ายทั่วโลก    

**ซีรีส์**

**นารูโตะ: แคลช ออฟ นินจา**

**นารูโตะ: นินจา เคานซิล**

**นารูโตะ: นินจา เดสทินี**

**นารูโตะ: เส้นทางของนินจา**

**นารูโตะ: อุซึมากิ โครนิเคิล**

**นารูโตะ: อัลติเมท นินจา**

**เกมอื่นๆ**

**เกมอาร์เดด**

**เกมที่เกี่ยวข้อง**

**อ้างอิง**

**แหล่งข้อมูลอื่นๆ**
 เว็บไซต์อย่างเป็นทางการ date=2007-10-28  บันได นัมโค- เว็บไซต์อย่างเป็นทางการ date=2008-09-26  โตมี่- เว็บไซต์อย่างเป็นทางการ date=2009-05-10  เอกซ์บอกซ์ 360 (ยูบิซอฟต์)
นินจาคาถาโอ้โฮเฮะ (วิดีโอเกมซีรีส์)
นินจาคาถาโอ้โฮเฮะ (วิดีโอเกมซีรีส์)

นินจาคาถาโอ้โฮเฮะ
หมวดหมู่:บทความที่มีข้อความภาษาญี่ปุ่น
ตราแผ่นดินของญี่ปุ่น

ตราแผ่นดินญี่ปุ่น หรือเรียกว่า ตราเบญจมาศ (kikumon) หรือ ตราดอกเบญจมาศ kikukamon, kikukamonshō) หรือชื่ออย่างเป็นทางการคือ พระราชลัญจกรดอกเบญจมาศ (kikunogomon) เป็นตราแผ่นดินประจำชาติของประเทศญี่ปุ่น และเป็นตราที่ใช้สำหรับสมเด็จพระจักรพรรดิและพระบรมวงศานุวงศ์ในราชวงศ์ญี่ปุ่น ซึ่งจะใช้ตรงกันข้ามกับ ตราดอกคิริ ซึ่งใช้กันในรัฐบาลญี่ปุ่น

**ประวัติ**
ในรัฐธรรมนูญรัชสมัยเมจิได้กำหนดไว้ว่า ไม่มีพระราชวงศ์พระองค์ใดสามารถใช้พระราชลัญจกรนี้ได้นอกจากสมเด็จพระจักรพรรดิเท่านั้น ดังนั้น พระราชวงศ์ญี่ปุ่นจึงต้องใช้ตราประจำพระองค์ที่ดัดแปลงจากพระราชลัญจกรองค์นี้ไปบ้างแทน  ส่วนศาลเจ้าชินโตที่มีความสัมพันธ์เกี่ยวข้องกับพระราชวงศ์จะใช้ตราดังกล่าวนี้เป็นตราประจำศาลเจ้าด้วยเช่นกัน หากศาลเจ้าชินโตใดไม่ได้มีความสัมพันธ์กับพระราชวงศ์จะต้องได้รับพระบรมราชานุญาตให้ใช้ตราก่อน จึงจะนำตราดอกเบญจมาศนี้ประกอบเข้าเป็นส่วนหนึ่งของตราศาลเจ้าได้

**ลักษณะ**
ลักษณะของพระราชลัญจกรนี้เป็นรูปดอกเบญจมาศสีเหลืองหรือสีแสดอยู่บนพื้นหลังสีแดงหรือสีดำ หากเป็นตราที่มีลายเส้นในภาพจะใช้สีแดงหรือสีดำตัดเส้นแทนเช่นกัน 
พระราชลัญจกรนี้หากดอกเบญจมาศมี 14 กลีบ เป็นตราใช้สำหรับพระราชวงศ์ญี่ปุ่น ส่วนพระราชลัญจกรแบบ 16 กลีบนั้นจะใช้สำหรับเข็มเครื่องหมายสมาชิกรัฐสภา ตราหัวกระดาษหนังสือราชการ ตราบนปกหนังสือเดินทาง และอื่นๆ
อนึ่ง ประเทศญี่ปุ่นไม่ได้มีกฎหมายระบุลักษณะตราแผ่นดิน พระราชลัญจกรดอกเบญจมาศนี้จึงใช้เป็นตราประจำประเทศโดยธรรมเนียมปฏิบัติ เหมือนกับบางประเทศ เช่น สหราชอาณาจักร ที่มีพระมหากษัตริย์ทรงเป็นประมุขและไม่มีการกำหนดตราประจำประเทศอย่างเป็นทางการ

**แกลเลอรี**

**ดูเพิ่ม**
 ราชบัลลังก์ดอกเบญจมาศ- เครื่องราชอิสริยาภรณ์อันสูงส่งยิ่งดอกเบญจมาศ

**อ้างอิง**

**แหล่งข้อมูลอื่น**
ญ
หมวดหมู่:สัญลักษณ์ของประเทศญี่ปุ่น
นารูโตะชิปปุเดง: นารูติเมตแอคเซล

นารูโตะชิปปูเดน: นารูติเมตแอคเซล (ชื่อในภาษาอังกฤษคือ Naruto Shippuden: Narutimate Accel) เป็นเกมต่อสู้สำหรับเครื่องเพลย์สเตชัน 2 เนื้อเรื่องมาจากการ์ตูน นินจาคาถาโอ้โฮเฮะ

**โหมดในเกม**
นารุโตะ ภาคนี้เป็นภาคตำนานสลาตัน  มีโหมดทั้งหมดรวม 7 โหมด
โหมดต่างๆมีดังนี้

**โหมดนารุโตะ (อาร์พีจีโหมด)**
เป็นโหมดที่จะเป็นการผจญภัยของนารุโตะจะเรื่มตั้งแต่นารุโตะฝึกวิชาจนถึง นารุโตะ VS อิทาจิ (ตัวปลอม) เนื้อเรื่องจบแค่นี้แต่ก็ยังมาเล่นที่โหมดนี้ได้เรื่อยๆ
สิ่งที่ได้จากการเคลียร์เกม : ตัวละคร เดอิดาระ ซาโซริ
อิทาจิ, คิซาเมะ, ย่าโจ
สิ่งของ ลูกแก้วความจำ
ชานินจาของ ซากุระ, อิทาจิ, ไก, ลี, เท็นเท็น

**โหมดซากุระ**
เป็นโหมดเนื้อเรื่องวัยเด็กของนารุโตะจะเรื่มตั้งแต่นารุโตะที่เพิ่งจะได้เป็นนินจาขั้นต่ำจนถึงนารุโตะ VS ซาสึเกะ เราจะสามารถมาดูมูวี่ที่นี่ได้ทุกครั้งวิธีจะรูปที่ไม่สามารถกดได้คือการเก็บลูกแก้วจาก อาร์พีจีโหมด ทั้งหมด
สิ่งที่ได้จากการเคลียร์ : ตัวละคร  โฮคาเงะ รุ่นที่ 4

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์ของบันได 
หมวดหมู่:เกมต่อสู้สามมิติ
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชันแบบพกพา
หมวดหมู่:เกมชุด
I, Robot

I, Robot อาจหมายถึง:- นิยายวิทยาศาสตร์ในชุด I, Robot เขียนโดย ไอแซค อสิมอฟ (ชื่อในภาษาไทยว่า ข้าคือหุ่นยนต์)- ไอ โรบอท พิฆาตแผนจักรกลเขมือบโลก ภาพยนตร์แนวแอกชั่นที่มีความคิดมาจากนิยายเรื่อง I, Robot- I Robot (อัลบั้ม) ผลงานอัลบั้มที่ 2 ของวง ดิ อลัน พาร์สันส์ โปรเจกต์ จำหน่ายในปี พ.ศ. 2520 ได้แรงบันดาลใจจากนิยาย I, Robot
สมภพ ผูกพันน้อย

สมภพ ผูกพันน้อย / สมภพ เวชชพิพัฒน์ นักเขียนบทละครโทรทัศน์และภาพยนตร์

**ผลงาน**
 พ.ศ. 2535 บทละครเวที "สุดเที่ยรัก"( คณะสถาปัตยฯ ม.ศิลปากร )- พ.ศ. 2540 บทภาพยนตร์(ร่วม) "นางแบบ" ( ไทเอ็นเตอร์เท็นเม้นต์ )- พ.ศ. 2541 บทละครโทรทัศน์ "คู่รักสองชาติ" ( ช่อง 3 )- พ.ศ. 2542 บทละครโทรทัศน์ "รักเล่ห์เพทุบาย" ( ช่อง 3 )- พ.ศ. 2542 บทละครโทรทัศน์ "รักซึมลึก" ( ช่อง 7 )- พ.ศ. 2542 บทละครโทรทัศน์ "กิจกรรมชายโสด" ( ช่อง 7 )- พ.ศ. 2544 บทภาพยนตร์(ร่วม) "แม่เบี้ย" ( ไทเอ็นเตอร์เท็นเม้นต์ )- พ.ศ. 2544 บทภาพยนตร์ "ผีสามบาท -ตอนจองเวร" ( อาวอง )- พ.ศ. 2545 บทละครโทรทัศน์ "ตกกะไดหัวใจพลอยโจน" ( ช่อง 3 )- พ.ศ. 2545 บทละครโทรทัศน์(ร่วม)"กลิ้งไว้ก่อนพ่อสอนไว้" ( ช่อง 7 )- พ.ศ. 2545 บทละครโทรทัศน์(ร่วม)"อลหม่านบ้านก๊วนโสด" ( ช่อง 7 )- พ.ศ. 2545 บทละครโทรทัศน์ "เจ้าสาวสายฟ้าแลบ" ( ช่อง 3 )- พ.ศ. 2546 บทละครโทรทัศน์ "ฝนใต้" ( ช่อง 7 )- พ.ศ. 2546 บทละครโทรทัศน์(ร่วม)"ทีเด็ดครูพันธุ์ใหม่จิตพิสัยเดือด" ( ช่อง 3 )- พ.ศ. 2547 บทละครโทรทัศน์ "รักล้นซอย" ( ช่อง 7 )- พ.ศ. 2547 บทภาพยนตร์ "หมอเจ็บ" ( ไทเอ็นเตอร์เท็นเม้นต์ )- พ.ศ. 2547 บทภาพยนตร์ "ทวารยังหวานอยู่" ( อาวอง )- พ.ศ. 2547 บทละครโทรทัศน์ "หวานใจไทยแลนด์" ( ช่อง 3 )- พ.ศ. 2547 บทภาพยนตร์ "ซาไกยูไนเต็ด" ( อาวอง )- พ.ศ. 2548 บทละครโทรทัศน์ "สองเรานิรันดร" ( ช่อง 3 )- พ.ศ. 2549 บทภาพยนตร์ "ผีคนเป็น" ( อาวอง )- พ.ศ. 2550 บทละครโทรทัศน์ "รักเธอทุกวัน" ( ช่อง 3 )- พ.ศ. 2550 บทภาพยนตร์ "บ้านผีสิง" ( อาวอง )- พ.ศ. 2551 บทภาพยนตร์(ร่วม ) " ส้มตำ" ( บาแรมยู )- พ.ศ. 2552 บทภาพยนตร์ "ดื้อ สวย ดุ" ( บาแรมยู )- พ.ศ. 2553 บทภาพยนตร์ "สมานฉันท์"  ( เอกเพชรฟิล์ม )- พ.ศ. 2553 บทละครโทรทัศน์ "ช็อกโกแล็ต 5 ฤดู " ( ช่อง 9 )- พ.ศ. 2553 บทภาพยนตร์ "กระดื๊บ" ( GTH )- พ.ศ. 2554 บทละครโทรทัศน์ "ปลาไหลป้ายแดง" ( ช่อง 3 )- พ.ศ. 2554 บทละครโทรทัศน์ "โลมา กล้า ท้า ฝัน" ( ช่อง 9 ) - พ.ศ. 2555 บทละครโทรทัศน์(ร่วม) "4 รุ่น 4 วุ่นเดอะซีรี่ยส์" ( ช่อง 9 ) - พ.ศ. 2555 บทละครโทรทัศน์ "หนุ่มบ้านไร่กับหวานใจไฮโซ" ( ช่อง 3 )- พ.ศ. 2555 บทภาพยนตร์ " I MISS YOU " ( เอ็ม39 )- พ.ศ. 2557 บทละครโทรทัศน์ "รักออกฤทธิ์" ( ช่อง 3 )- พ.ศ. 2557 บทละครโทรทัศน์ "เสือ สิงห์ กระทิง บ๊อง " ( ช่อง 3 )- พ.ศ. 2557 บทละครโทรทัศน์(ร่วม) "ร้ายรักพยัคฆ์กังฟู" ( ช่อง 3 )- พ.ศ. 2558 บทละครโทรทัศน์ "กระตุกหนวดเสือ" ( ช่อง 3 )- พ.ศ. 2559 บทละครโทรทัศน์(ร่วม) "ฝั่งน้ำจรดฝั่งฟ้า" ( ช่อง true4u )- พ.ศ. 2561 บทละครโทรทัศน์" ชาติลำชี" ( ช่อง 7 )
*พ.ศ. 2562 บทละครโทรทัศน์"อินทรีแดง"( ช่อง 7 )
*พ.ศ. 2563 บทละครโทรทัศน์(ร่วม)"ขุมทรัพย์ลำน้ำโขง"( ช่อง 8 )
*พ.ศ. 2564 บทละครโทรทัศน์"รักใช่ไหมที่หัวใจต้องการ"( ช่องทรู/ netflix )
พ.ศ.2567 บทซีรียส์(ร่วม) กู๊ดด็อกเตอร์ หมอใจพิเศษ (ทรูไอดี)
หมวดหมู่:นักเขียนชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักเขียนบทโทรทัศน์ชาวไทย
คลองถม

คลองถมเซ็นเตอร์
คลองถม เป็นแหล่งขายของมือสองและของเก่า รวมทั้งอุปกรณ์รถยนต์ประดับยนต์ รวมไปถึงของจิปาถะ เป็นย่านการค้าที่ตั้งอยู่ระหว่างถนนวรจักรและถนนเจริญกรุงกับเยาวราชมาแต่โบราณ ปัจจุบันตั้งอยู่เขตป้อมปราบศัตรูพ่าย กรุงเทพมหานคร
เดิมคลองถมนั้นเรียกกันว่า คลองสำเพ็ง โดยมีปลายคลองด้านหนึ่งติดกับแม่น้ำเจ้าพระยา ส่วนปลายคลองอีกด้านออกสู่คลองมหานาค เมื่อมีการตัดถนนเพิ่มขึ้น และทางการได้ลดจำนวนคลองลง ในช่วงก่อนการเปลี่ยนแปลงการปกครองใน พ.ศ. 2475 จากนั้นก็ได้มีการสร้างถนนขึ้นบริเวณคลองนี้ ตอนแรกก็ถมกันด้วยขยะทั่วไป ต่อมาก็แปรสภาพมาเป็นถนน ชาวบ้านที่อาศัยอยู่ละแวกนั้นมาแต่เดิม เรียกกันติดปากเรื่อยมากันว่า "คลองถม" จนถึงทุกวันนี้
คลองถม ถือเป็นแหล่งขายของมือสอง เสื้อผ้า โทรศัพท์มือถือ อุปกรณ์อิเล็กทรอนิก อุปกรณ์รถยนต์ ตลอดจนถึงของจิปาถะเป็นเวลายาวนานจนเป็นที่รู้จักกันดี โดยเฉพาะในวันหยุดสัปดาห์จะมีทั้งผู้ค้าและผู้ซื้อคับคั่ง จนเกิดเป็นปัญหาการจราจร จนกระทั่งหลังการรัฐประหารใน พ.ศ. 2557 รัฐบาลมีนโยบายจัดระเบียบสังคม จึงมีนโยบายให้ผู้ค้าคลองถมเลิกขาย โดยจะหาพื้นที่ใหม่ให้  ซึ่งในวันที่ 1 มีนาคม พ.ศ. 2558 คือ วันสุดท้ายที่อนุญาตให้มีการขายได้ 

**สถานที่สำคัญ**
 คลองถมเซ็นเตอร์- อาคารศรีวรจักร- ตลาดคลองถมวันอาทิตย์- โรงพยาบาลกลาง กทม- ถนนวรจักร- ถนนคลองถม

**อ้างอิง**
  เที่ยว"คลองถม"ชมแหล่งชอปยามราตรี  date=2006-08-06  โดย ผู้จัดการออนไลน์ 25 กรกฎาคม 2549 18:21 น.-  bangkokgoguide.com date=2007-06-04 - เดินหน้าประเทศไทย : จัดระเบียบผู้ค้าคลองถม โดย ผู้จัดการออนไลน์ 28 กุมภาพันธ์ 2558 18:00 น.
หมวดหมู่:เขตป้อมปราบศัตรูพ่าย
หมวดหมู่:ตลาดในกรุงเทพมหานคร
หมวดหมู่:ย่านในกรุงเทพมหานคร
มนุษย์สองร้อยปี

มนุษย์สองร้อยปี (The Bicentennial Man) เป็นนิยายวิทยาศาสตร์ ประเภทเรื่องสั้น ที่แต่งโดยไอแซค อสิมอฟ ตีพิมพ์ครั้งแรกเมื่อเดือนกุมภาพันธ์ พ.ศ. 2519 และได้รับรางวัลฮิวโก ในปีนั้น
นิยายบอกเล่าถึงเรื่องราวของหุ่นยนต์ชื่อ แอนดรูว์ ซึ่งทำหน้าที่รับใช้ครอบครัวหนึ่งอย่างซื่อสัตย์เป็นเวลาหลายชั่วอายุคน  จากการได้คลุกคลีกับมนุษย์เป็นเวลาหลายปี แอนดรูว์ค่อยๆ ซึมซับด้านต่าง ๆ ของมนุษย์  ค่อยๆ เปลี่ยนแปลงชิ้นส่วนต่างๆ ของตัวมัน ลดทอนความเป็นเครื่องจักรลงทีละน้อย  จนในที่สุดก็ได้รับการยอมรับว่ามีความเป็นมนุษย์โดยสมบูรณ์   ในนิยายมีการนำเสนอเรื่องกฎ 3 ข้อของหุ่นยนต์ ด้วย
ต่อมา ไอแซค อสิมอฟ ได้ร่วมกับ โรเบิร์ต ซิลเวอร์เบิร์ก เขียนนิยายขยายความเรื่อง The Bicentennial Man ออกมาเป็น The Positronic Man ตีพิมพ์เมื่อเดือนพฤศจิกายน พ.ศ. 2536 ภายหลังการเสียชีวิตของอสิมอฟในปี พ.ศ. 2535
ในปี พ.ศ. 2542 มีการนำนิยายเรื่องนี้มาสร้างเป็นภาพยนตร์ ชื่อ Bicentennial Man นำแสดงโดย โรบิน วิลเลียมส์ ใช้ชื่อไทยว่า "บุรุษสองศตวรรษ"

**อ้างอิง**
 http://www.manager.co.th/asp-bin/PrintNews.aspx?NewsID=9470000026561 date=2004-11-23 
หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
หมวดหมู่:งานเขียนของไอแซก อสิมอฟ